پچیراګام ولسوالۍ ګیریخېلو سیمې د ویالو د پاکوالی برآورد وشو. نن سه شنبه د روان سپوږمیز کال د ذوالقعدې میاشتې په ۱۹مه نېټه د افغانی سرې میاشتې د امنیت او اقتصاد پروژې مسؤل، د املاکو ریاست انجینر، د ختیځ زون عملیاتی آمر محمد فاروق او ننګرهار نمایندګۍ پېښو اداری مدیر عزیز الدین مجروح له لوری د ننګرهار ولایت پچیراګام ولسوالۍ ګیریخېلو سیمې د شپږ ویالو د پاکوالی سروې او برآورد تر سره شو. په پام کې ده، چې یادې ویالې به له دې برآورد وروسته په اساسی ډول د کار په مقابل کې د پیسو د ور کړې پروژې له لارې پاکی شی.